FI Euroopan unionin virallinen lehti C 52/20

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY mukainen Ranskan hallituksen tiedonanto (1)

(Ilmoitus nestemäisten tai kaasumaisten hiilivetyjen etsintään oikeuttavia yksinomaisia lupia (”Permis de Meaux” ja ”Permis des Deux-Nanteuil”) koskevista hakemuksista

(ETA:n kannalta merkityksellinen teksti)

2011/C 52/05

Euroopan unionin virallisessa lehdessä julkaistiin 17 päivänä kesäkuuta 2010 ilmoitus, joka koskee Realm Energy International Corp. -yhtiön hakemaa yksinomaista lupaa nestemäisten tai kaasumaisten hiilivetyjen etsintään (ns. Permis de Meaux) noin 825 neliökilometrin alueella, joka sijaitsee Aisnen, Oisen ja Seine-et-Marnen departementeissa.

Kilpailevia hakemuksia on esitetty seuraavasti:

— Yhtiöt Toreador Energy France SCS, jonka päätoimipaikan osoite on 9, rue Scribe – 75009 Paris, France, ja Hess Oil France SAS, jonka päätoimipaikan osoite on 37, rue des Mathurins – 75008 Paris, France, ovat hakeneet 23 päivänä kesäkuuta 2010 yhdessä ja yhteisvastuullisesti viideksi (5) vuodeksi yksinomaista lupaa nestemäisten tai kaasumaisten hiilivetyjen etsintään (ns. Permis de Meaux ) alueella, joka sijaitsee Seine-et-Marnen departementissa.

— Concorde Energy France SAS on hakenut Ranskassa toimivan SP2 MARC -yhtiön, jonka päätoimipaikka sijaitsee osoitteessa 36, rue du Dr Le Savoureux, 92290 Châtenay-Malabry, France, välityksellä 14 päivänä syyskuuta 2010 viideksi (5) vuodeksi yksinomaista lupaa nestemäisten tai kaasumaisten hiilivetyjen etsintään (ns. Permis des Deux-Nanteuil ) noin 841 neliökilometrin alueella, joka sijaitsee Aisnen, Oisen ja Seine-et-Marnen departementeissa.

Hakemukset koskevat osittain samaa aluetta kuin Realm Energy -yhtiön Permis de Meaux -lupahakemus ja kahta sen ulkopuolista aluetta. Tämä ilmoitus koskee ainoastaan näitä ulkopuolisia alueita. Alueiden rajat kulkevat seuraavassa taulukossa maantieteellisesti pituus- ja leveyspiirien avulla määritettyjen pisteiden kautta, kun nollapituuspiiri on Pariisin pituuspiiri:

Permis de Meaux–(Toreador) ja Permis des Deux-Nanteuil -luvan ulkopuoliset ja yhteiset alueet Kulmapiste Pituuspiiri itäistä pituutta Leveyspiiri pohjoista leveyttä A 00,64 54,31 B 00,69 54,31 C 00,69 54,32 D 00,70 54,32 E 00,70 54,30 F 00,64 54,30





Permis des Deux-Nanteuil -luvan ulkopuolinen alue Kulmapiste Pituuspiiri itäistä pituutta Leveyspiiri pohjoista leveyttä A’ 00,40 54,40 B’ 00,44 54,40 C’ 00,44 54,39 D’ 00,42 54,39 E’ 00,42 54,38 F’ 00,41 54,38 G’ 00,41 54,33 H’ 00,42 54,33 I’ 00,42 54,30 J’ 00,40 54,30

Hakemusten esittäminen ja luvan myöntämisperusteet

Alkuperäisen hakemuksen ja kilpailevien hakemusten esittäjien on todistettava täyttävänsä luvan myöntämisen ehdot, jotka on määritelty Ranskan 2 päivänä kesäkuuta 2006 etsimisluvista ja maanalaisista varastoista antaman asetuksen N:o 2006-648 4 ja 5 pykälässä (Journal officiel de la République française, 3 päivänä kesäkuuta 2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä C 374 (30 päivänä joulukuuta 1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja josta säädetään etsimisluvista ja maanalaisista varastoista 2 päivänä kesäkuuta 2006 annetussa asetuksessa N:o 2006-648 (Journal officiel de la République française, 3 päivänä kesäkuuta 2006).

Kilpailevat hakemukset on toimitettava kaivostoiminnasta vastaavalle ministerille jäljempänä ilmoitettuun osoitteeseen. Päätökset alkuperäisestä ja kilpailevista hakemuksista tehdään viimeistään 20 päivänä marraskuuta 2011.

Toiminnan harjoittamista ja lopettamista koskevat ehdot

Hakijoita pyydetään tutustumaan kaivoslain (code minier) 79 pykälään ja 79.1 pykälään sekä kaivostöistä, maanalaisesta varastoinnista ja niitä koskevista säännöistä 2 päivänä kesäkuuta 2006 annettuun asetukseen N:o 2006-649 (Journal officiel de la République française, 3 päivänä kesäkuuta 2006).

Lisätietoja saa seuraavasta osoitteesta: MINÉFI,

Direction générale de l'énergie et du climat, direction de l’énergie,sous-direction de la sécurité d’approvisionnement et nouveaux produits énergétiques Grande Arche de la Défense — Paroi Nord, 92055 La Défense Cedex, France (P. +33 140819529).

Edellä mainittuihin säädösteksteihin voi tutustua Légifrance-verkkosivustolla: http://www.legifrance.gouv.fr

(1) EYVL L 164, 30.6.1994, s. 3.